CELEX: 32018R0153
Language: el
Date: 2017-10-23 00:00:00
Title: Κατ' εξουσιοδότηση κανονισμός (ΕΕ) 2018/153 της Επιτροπής, της 23ης Οκτωβρίου 2017, σχετικά με την τροποποίηση του κατ' εξουσιοδότηση κανονισμού (ΕΕ) 2017/86 για τη θέσπιση σχεδίου απορρίψεων για ορισμένους τύπους αλιείας βενθοπελαγικών ειδών στη Μεσόγειο θάλασσα

1.2.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 29/1
               
            ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2018/153 ΤΗΣ ΕΠΙΤΡΟΠΉΣ
      της 23ης Οκτωβρίου 2017
      σχετικά με την τροποποίηση του κατ' εξουσιοδότηση κανονισμού (ΕΕ) 2017/86 για τη θέσπιση σχεδίου απορρίψεων για ορισμένους τύπους αλιείας βενθοπελαγικών ειδών στη Μεσόγειο θάλασσα
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (1), και ιδίως το άρθρο 15 παράγραφος 6,
      Εκτιμώντας τα ακόλουθα:
      
                  (1)
               
               
                  Ο κανονισμός (ΕΕ) αριθ. 1380/2013 αποσκοπεί στην προοδευτική εξάλειψη των απορρίψεων στην αλιεία της ΕΕ, μέσω της θέσπισης υποχρέωσης εκφόρτωσης.
               
            
                  (2)
               
               
                  Προκειμένου να επιτευχθεί η εφαρμογή της υποχρέωσης εκφόρτωσης, το άρθρο 15 παράγραφος 6 του κανονισμού (ΕΕ) αριθ. 1380/2013 εξουσιοδοτεί την Επιτροπή να εγκρίνει σχέδια απορρίψεων μέσω κατ' εξουσιοδότηση πράξεων για περίοδο που δεν υπερβαίνει τα τρία έτη, με βάση κοινές συστάσεις από τα κράτη μέλη, σε συνεννόηση με τα οικεία γνωμοδοτικά συμβούλια.
               
            
                  (3)
               
               
                  Ο κατ' εξουσιοδότηση κανονισμός (ΕΕ) 2017/86 της Επιτροπής (2) θέσπισε ένα σχέδιο απορρίψεων για ορισμένους τύπους αλιείας βενθοπελαγικών ειδών στη Μεσόγειο θάλασσα με εφαρμογή από την 1η Ιανουαρίου 2017 έως την 31η Δεκεμβρίου 2019, κατόπιν τριών κοινών συστάσεων που υποβλήθηκαν στην Επιτροπή το 2016 από ορισμένα κράτη μέλη που έχουν άμεσο διαχειριστικό συμφέρον στη Μεσόγειο θάλασσα (Ελλάδα, Ισπανία, Γαλλία, Κροατία, Ιταλία, Κύπρος, Μάλτα και Σλοβενία, αντίστοιχα). Οι τρεις αυτές κοινές συστάσεις αφορούσαν, αντίστοιχα, τη Δυτική Μεσόγειο θάλασσα, την Αδριατική θάλασσα και τη Νοτιοανατολική Μεσόγειο θάλασσα.
               
            
                  (4)
               
               
                  Σύμφωνα με το άρθρο 15 παράγραφος 1 στοιχείο δ) του κανονισμού (ΕΕ) αριθ. 1380/2013, η υποχρέωση εκφόρτωσης για τη βενθοπελαγική αλιεία στη Μεσόγειο θάλασσα εφαρμόζεται το αργότερο από την 1η Ιανουαρίου 2017 για τα είδη που προσδιορίζουν την αλιεία.
               
            
                  (5)
               
               
                  Στις 2 Ιουνίου 2017 η Γαλλία, η Ιταλία και η Ισπανία υπέβαλαν στην Επιτροπή νέα κοινή σύσταση για ένα «Σχέδιο απορρίψεων για τύπους αλιείας βενθοπελαγικών ειδών στη Δυτική Μεσόγειο θάλασσα (2018)» μετά από διαβουλεύσεις στο πλαίσιο της περιφερειακής ομάδας υψηλού επιπέδου PESCAMED. Τα ίδια κράτη μέλη υπέβαλαν επιπρόσθετες πληροφορίες και στοιχεία στις 5 Ιουλίου 2017 κατόπιν αιτήματος της Επιτροπής.
               
            
                  (6)
               
               
                  Η νέα κοινή σύσταση που υποβλήθηκε από τη Γαλλία, την Ιταλία και την Ισπανία για τη Δυτική Μεσόγειο προτείνει η εξαίρεση που συνδέεται με το ποσοστό επιβίωσης, η οποία προβλέπεται στο άρθρο 3 του κανονισμού (ΕΕ) 2017/86, να εφαρμόζεται για την αλιεία καραβίδας (Nephrops norvegicus) που αλιεύεται με κάθε είδους τράτες βυθού στη Δυτική Μεσόγειο θάλασσα. Επίσης, προτείνει να επεκταθεί στη Δυτική Μεσόγειο θάλασσα η εφαρμογή της εξαίρεσης που συνδέεται με το ποσοστό επιβίωσης για το χτένι (Pecten jacobeus), τα κοχύλια (Venerupis spp.) και τις αχιβάδες (Venus spp.), τα οποία αλιεύονται με μηχανοκίνητες δράγες (HMD).
               
            
                  (7)
               
               
                  Επιπλέον, η ίδια κοινή σύσταση προτείνει να διευρυνθεί ο ορισμός της Δυτικής Μεσογείου θάλασσας για τους σκοπούς του παρόντος σχεδίου απορρίψεων, ώστε να περιλαμβάνεται η γεωγραφική υποπεριοχή (GSA) 12 της Γενικής Επιτροπής Αλιείας για τη Μεσόγειο (ΓΕΑΜ).
               
            
                  (8)
               
               
                  Η εν λόγω κοινή σύσταση προτείνει επίσης τον επαναπροσδιορισμό της αλιείας των ειδών του γένους Mullus spp., ώστε να περιλαμβάνει τόσο την κουτσομούρα όσο και το μπαρμπούνι.
               
            
                  (9)
               
               
                  Η ίδια κοινή σύσταση προτείνει να επικαιροποιηθεί η περίοδος αναφοράς στα έτη 2015 και 2016 για τον προσδιορισμό του όγκου εκφορτώσεων ανά σκάφος για τον μπακαλιάρο μερλούκιο και την κουτσομούρα/το μπαρμπούνι στο πλαίσιο της εφαρμογής της υποχρέωσης εκφόρτωσης.
               
            
                  (10)
               
               
                  Τέλος, η κοινή σύσταση προτείνει η εξαίρεση που συνδέεται με το ποσοστό επιβίωσης, η οποία θεσπίστηκε για τα δίθυρα μαλάκια [συγκεκριμένα, το χτένι (Pecten jacobeus), τα κοχύλια (Venerupis spp.) και τις αχιβάδες (Venus spp.)] στη Δυτική Μεσόγειο θάλασσα, να εφαρμοστεί και στα έτη 2018 και 2019.
               
            
                  (11)
               
               
                  Στις 28 Ιουνίου 2017 η Κροατία, η Ιταλία και Σλοβενία υπέβαλαν στην Επιτροπή νέα κοινή σύσταση για την Αδριατική θάλασσα, παρέχοντας νέα στοιχεία σχετικά με τα ποσοστά επιβίωσης της γλώσσας (Solea solea) για τα έτη 2015 και 2016 μετά από διαβουλεύσεις με την περιφερειακή ομάδα υψηλού επιπέδου ADRIATICA.
               
            
                  (12)
               
               
                  Η νέα κοινή σύσταση που υπέβαλαν η Κροατία, η Ιταλία και η Σλοβενία προτείνει η εξαίρεση που συνδέεται με το ποσοστό επιβίωσης για τη γλώσσα στην Αδριατική θάλασσα να έχει εφαρμογή και στα έτη 2018 και 2019.
               
            
                  (13)
               
               
                  Οι εν λόγω κοινές συστάσεις αξιολογήθηκαν από την επιστημονική, τεχνική και οικονομική επιτροπή αλιείας (ΕΤΟΕΑ) στις 10-14 Ιουλίου 2017 (3). Η ΕΤΟΕΑ συμπέρανε στην αξιολόγησή της ότι οι πληροφορίες που παρείχαν τα κράτη μέλη είναι ελλιπείς όσον αφορά τα ποσοστά επιβίωσης της γλώσσας, των χτενιών, των κοχυλιών, των αχιβάδων και της καραβίδας. Δεδομένου ότι τα αποδεικτικά στοιχεία σχετικά με τα ποσοστά επιβίωσης των συγκεκριμένων ειδών δεν επιτρέπουν την εξαγωγή ασφαλών συμπερασμάτων, η Επιτροπή θεωρεί ότι η προβλεπόμενη στο άρθρο 15 παράγραφος 4 στοιχείο β) του κανονισμού (ΕΕ) αριθ. 1380/2013 εξαίρεση που συνδέεται με το ποσοστό επιβίωσης θα πρέπει να συμπεριληφθεί στον παρόντα κανονισμό μόνο για ένα έτος. Τα ενδιαφερόμενα κράτη μέλη θα πρέπει να αναλάβουν την υποχρέωση να υποβάλουν εγκαίρως στην Επιτροπή σχετικά στοιχεία, τα οποία θα δώσουν τη δυνατότητα αφενός στην ΕΤΟΕΑ να αξιολογήσει πλήρως τις αιτιολογήσεις της εν λόγω εξαίρεσης και αφετέρου στην Επιτροπή να διενεργήσει επανεξέταση.
               
            
                  (14)
               
               
                  Υπό το πρίσμα των ανωτέρω, οι προτεινόμενες τροποποιήσεις στο σχέδιο απορρίψεων για ορισμένους τύπους αλιείας βενθοπελαγικών ειδών στη Μεσόγειο θάλασσα είναι συμβατές με τα υφιστάμενα μέτρα διατήρησης στην περιοχή.
               
            
                  (15)
               
               
                  Τα μέτρα που προτείνονται στις κοινές συστάσεις συνάδουν με το άρθρο 15 παράγραφος 4 και το άρθρο 18 παράγραφος 3 του κανονισμού (ΕΕ) αριθ. 1380/2013 και, συνεπώς, μπορούν να συμπεριληφθούν στο σχέδιο απορρίψεων που προβλέπεται στον κατ' εξουσιοδότηση κανονισμό (ΕΕ) 2017/86.
               
            
                  (16)
               
               
                  Ο κατ' εξουσιοδότηση κανονισμός (ΕΕ) 2017/86 θα πρέπει να τροποποιηθεί αναλόγως.
               
            
                  (17)
               
               
                  Επειδή τα μέτρα που προβλέπει ο παρών κανονισμός έχουν άμεσο αντίκτυπο στον προγραμματισμό της αλιευτικής περιόδου των σκαφών της Ένωσης και στις συναφείς οικονομικές δραστηριότητες, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του. Θα πρέπει να εφαρμοστεί από την 1η Ιανουαρίου 2018,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Ο κατ' εξουσιοδότηση κανονισμός (ΕΕ) 2017/86 τροποποιείται ως εξής:
      
                  1.
               
               
                  Στο άρθρο 2, το στοιχείο γ) αντικαθίσταται από το ακόλουθο κείμενο:
                  
                     «“Δυτική Μεσόγειος θάλασσα”: οι γεωγραφικές υποπεριοχές 1, 2, 5, 6, 7, 8, 9, 10, 11.1, 11.2 και 12 της ΓΕΑΜ.».
               
            
                  2.
               
               
                  Το άρθρο 3 τροποποιείται ως εξής:
                  η παράγραφος 1 αντικαθίσταται από το ακόλουθο κείμενο:
                  «Η εξαίρεση από την υποχρέωση εκφόρτωσης δυνάμει του άρθρου 15 παράγραφος 4 στοιχείο β) του κανονισμού (ΕΕ) αριθ. 1380/2013 για είδη τα οποία, σύμφωνα με επιστημονικά στοιχεία, εμφανίζουν υψηλά ποσοστά επιβίωσης εφαρμόζεται το 2018 για τα εξής είδη:
                  
                              α)
                           
                           
                              γλώσσα (Solea solea) που αλιεύεται με δοκότρατα (TBB) (*1) στις γεωγραφικές υποπεριοχές 17 και 18·
                           
                        
                              β)
                           
                           
                              χτένι (Pecten jacobeus) που αλιεύεται με μηχανοκίνητες δράγες (HMD) στη Δυτική Μεσόγειο θάλασσα·
                           
                        
                              γ)
                           
                           
                              κοχύλια (Venerupis spp.) που αλιεύονται με μηχανοκίνητες δράγες (HMD) στη Δυτική Μεσόγειο θάλασσα·
                           
                        
                              δ)
                           
                           
                              αχιβάδες (Venus spp.) που αλιεύονται με μηχανοκίνητες δράγες (HMD) στη Δυτική Μεσόγειο θάλασσα·
                           
                        
                              ε)
                           
                           
                              καραβίδα (Nephrops norvegicus) που αλιεύεται με κάθε είδους τράτες βυθού (OTB, OTT, PTB, TBN, TBS, TB, OT, PT, TX) στη Δυτική Μεσόγειο θάλασσα.
                           
                        
                     (*1)  Οι κωδικοί αλιευτικών εργαλείων που χρησιμοποιούνται στον παρόντα κανονισμό παραπέμπουν στους κωδικούς του παραρτήματος XI του εκτελεστικού κανονισμού (ΕΕ) αριθ. 404/2011 της Επιτροπής, της 8ης Απριλίου 2011, για τη θέσπιση λεπτομερών κανόνων σχετικά με την εφαρμογή του κανονισμού (ΕΚ) αριθ. 1224/2009 περί της θέσπισης κοινοτικού συστήματος ελέγχου για την εξασφάλιση της τήρησης των κανόνων της κοινής αλιευτικής πολιτικής (ΕΕ L 122 της 30.4.2011, σ. 1). Για τα σκάφη των οποίων το ολικό μήκος είναι μικρότερο από 10 μέτρα, οι κωδικοί αλιευτικών εργαλείων που χρησιμοποιούνται στον παρόντα πίνακα παραπέμπουν στους κωδικούς ταξινόμησης αλιευτικών εργαλείων του Οργανισμού Επισιτισμού και Γεωργίας των Ηνωμένων Εθνών (FAO).»·"
						
                  η παράγραφος 2 αντικαθίσταται από το ακόλουθο κείμενο:
                  «Γλώσσα (Solea solea), χτένι (Pecten jacobeus), κοχύλια (Venerupis spp.), αχιβάδες (Venus spp.) και καραβίδες (Nephrops norvegicus) που αλιεύθηκαν υπό τις συνθήκες που αναφέρονται στην παράγραφο 1 αποδεσμεύονται αμέσως στην περιοχή όπου αλιεύθηκαν.»·
                  η παράγραφος 3 αντικαθίσταται από το ακόλουθο κείμενο:
                  «Έως την 1η Μαΐου 2018 τα κράτη μέλη που έχουν άμεσο διαχειριστικό συμφέρον στην αλιεία στη Μεσόγειο θάλασσα υποβάλλουν στην Επιτροπή πρόσθετα δεδομένα για τις απορρίψεις πέραν εκείνων που προβλέπονται στις κοινές συστάσεις της 2ας Ιουνίου, της 28ης Ιουνίου και της 6ης Ιουλίου 2017, καθώς και άλλα σχετικά επιστημονικά στοιχεία που δικαιολογούν την εξαίρεση που προβλέπεται στην παράγραφο 1. Όσον αφορά την καραβίδα (Nephrops norvegicus), τα κράτη μέλη υποβάλλουν δεδομένα που να παρέχουν πρόσθετα αποδεικτικά στοιχεία για τα ποσοστά επιβίωσης κατά τους θερινούς μήνες. Η επιστημονική, τεχνική και οικονομική επιτροπή αλιείας (ΕΤΟΕΑ) αξιολογεί τα εν λόγω δεδομένα και επιστημονικά στοιχεία έως τον Ιούλιο του 2018 το αργότερο.»·
               
            
                  3.
               
               
                  Στο άρθρο 4 στοιχείο α), τα σημεία i) και ii) αντικαθίστανται από το ακόλουθο κείμενο:
                  
                              «i)
                           
                           
                              με ανώτατο όριο για τον μπακαλιάρο μερλούκιο (Merluccius merluccius) και την κουτσομούρα/το μπαρμπούνι (Mullus spp.) το 7 % για το 2017 και το 2018 και το 6 % για το 2019 των ολικών ετήσιων αλιευμάτων των εν λόγω ειδών από σκάφη που χρησιμοποιούν τράτες βυθού· και
                           
                        
                              ii)
                           
                           
                              με ανώτατο όριο για τον μπακαλιάρο μερλούκιο (Merluccius merluccius) και την κουτσομούρα/το μπαρμπούνι (Mullus spp.) το 1 % των ολικών ετήσιων αλιευμάτων των εν λόγω ειδών από σκάφη που χρησιμοποιούν απλάδια και μανωμένα δίχτυα.».
                           
                        
            
                  4.
               
               
                  Ο πίνακας 1 του παραρτήματος αντικαθίσταται από το κείμενο του παραρτήματος του παρόντος κανονισμού.
               
            Άρθρο 2
      Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
      Εφαρμόζεται από την 1η Ιανουαρίου 2018.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 23 Οκτωβρίου 2017.
         
            
               Για την Επιτροπή
            
            
               Ο Πρόεδρος
            
            Jean-Claude JUNCKER
         
      
      
         (1)  ΕΕ L 354 της 28.1.2013, σ. 22.
      
         (2)  Κατ' εξουσιοδότηση κανονισμός (ΕΕ) 2017/86 της Επιτροπής, της 20ής Οκτωβρίου 2016, για τη θέσπιση σχεδίου απορρίψεων για ορισμένους τύπους αλιείας βενθοπελαγικών ειδών στη Μεσόγειο θάλασσα (ΕΕ L 14 της 18.1.2017, σ. 4).
      
         (3)  Η έκθεση της 55ης συνόδου της ολομέλειας της ΕΤΟΕΑ είναι διαθέσιμη στην ιστοθέση https://stecf.jrc.ec.europa.eu/reports/plenary
      
         ΠΑΡΑΡΤΗΜΑ
         1.   Δυτική Μεσόγειος θάλασσα
         
         
                     Αλιεία
                  
                  
                     Αλιευτικά εργαλεία
                  
                  
                     Υποχρέωση εκφόρτωσης
                  
               
                     Μπακαλιάρος μερλούκιος
                     (Merluccius merluccius) (1)
                     
                  
                  
                     Όλες οι τράτες βυθού
                     (OTB, OTT, PTB, TBN, TBS, TB, OT, PT, TX)
                  
                  
                     Όταν το σύνολο των εκφορτώσεων ανά σκάφος όλων των ειδών, κατά το 2015 και το 2016, περιλάμβανε μπακαλιάρο μερλούκιο σε ποσοστό άνω του 25 %, όλα τα αλιεύματα μπακαλιάρου μερλούκιου υπόκεινται στην υποχρέωση εκφόρτωσης.
                  
               
                     Όλα τα παραγάδια
                     (LL, LLS, LLD, LX, LTL, LHP, LHM)
                  
               
                     Όλα τα μανωμένα δίχτυα και τα απλάδια δίχτυα
                     (GNS, GN, GND, GNC, GTN, GTR, GEN)
                  
               
                     Κουτσομούρα/Μπαρμπούνι (Mullus spp.)
                     Κωδικοί FAO: MUT, MUR, MUX (1)
                     
                  
                  
                     Όλες οι τράτες βυθού
                     (OTB, OTT, PTB, TBN, TBS, TB, OT, PT, TX)
                  
                  
                     Όταν το σύνολο των εκφορτώσεων ανά σκάφος όλων των ειδών, κατά το 2015 και το 2016, περιλάμβανε κουτσομούρα/μπαρμπούνι σε ποσοστό άνω του 25 %, όλα τα αλιεύματα κουτσομούρας/μπαρμπουνιού υπόκεινται στην υποχρέωση εκφόρτωσης.
                  
               
                     Όλα τα παραγάδια
                     (LL, LLS, LLD, LX, LTL, LHP, LHM)
                  
               
                     Όλα τα μανωμένα δίχτυα και τα απλάδια δίχτυα
                     (GNS, GN, GND, GNC, GTN, GTR, GEN)
                  
               
                     Χτένι (Pecten jacobeus), κοχύλια (Venerupis spp.), αχιβάδες (Venus spp.)
                  
                  
                     Όλες οι μηχανοκίνητες δράγες
                     HMD
                  
                  
                      
                  
               
                     Καραβίδα (Nephrops norvegicus)
                  
                  
                     Όλες οι τράτες βυθού
                     OTB, OTT, PTB, TBN, TBS, TB, OT, PT, TX
                  
                  
                     Όλα τα αλιεύματα καραβίδας υπόκεινται στην υποχρέωση εκφόρτωσης
                  
               
            (1)  Τα σκάφη που υπόκεινται στην υποχρέωση εκφόρτωσης στην αλιεία του τύπου αυτού, σύμφωνα με τον παρόντα κανονισμό, παραμένουν στον κατάλογο παρά τις τροποποιήσεις του παρόντος κανονισμού από τον κατ' εξουσιοδότηση κανονισμό (ΕΕ) 2018/153 και εξακολουθούν να υπόκεινται στην υποχρέωση εκφόρτωσης στην αλιεία του τύπου αυτού.